L 277/196
DA
Den Europæiske Unions Tidende
27.10.2022
(6)
Ved Kommissionens gennemførelsesafgørelse (EU) 2018/820 (5), som ophørte med at finde anvendelse den 1. januar 2020, blev Nederlandene indrømmet en undtagelse i henhold til direktiv 91/676/EØF, hvorved der blev givet tilladelse til anvendelse af husdyrgødning fra græssende husdyr på bedrifter med mindst 80 % græsarealer svarende til højst 230 kg kvælstof pr. hektar pr. år for bedrifter på sandjorder i den sydlige og centrale del og på løssjorder og svarende til højst 250 kg kvælstof pr. hektar pr. år for bedrifter på andre jordtyper.
Undtagelsen vedrørte 18 818 bedrifter i 2019, hvilket svarer til 44,7 % af det samlede nettolandbrugsareal i Nederlandene.
(7)
Ved Kommissionens gennemførelsesafgørelse (EU) 2020/1073 (6), som ophørte med at finde anvendelse den 31. december 2021, blev Nederlandene indrømmet en undtagelse, hvorved der blev givet tilladelse til anvendelse af husdyrgødning fra græssende husdyr på bedrifter med mindst 80 % græsarealer svarende til højst 230 kg kvælstof pr. hektar pr. år for bedrifter på sandjorder i den sydlige og centrale del og på løssjorder og svarende til højst 250 kg kvælstof pr. hektar pr. år for bedrifter på andre jordtyper.
Gyldighedsperioden for gennemførelsesafgørelsen blev begrænset til to år for at gøre det muligt for Nederlandene fuldt ud at gennemføre den styrkede håndhævelsesstrategi til forebyggelse af svig i gennemførelsen af gødningspolitikken.
Desuden blev der medtaget yderligere betingelser for at sikre, at mængden af husdyr ikke steg, og for at reducere ammoniakemissioner i forbindelse med tilførsel af husdyrgødning.
(8)
Den 25. februar 2022 anmodede Nederlandene i henhold til bilag III, punkt 2, tredje afsnit, til direktiv 91/676/EØF om en ny undtagelse.
(9)
Nederlandene indberettede data (7) i henhold til artikel 10 i direktiv 91/676/EØF.
Heraf fremgår, at der i løbet af perioden 2016-2019 ved ca. 14 % af målestationerne for grundvand i Nederlandene blev målt middel nitratkoncentrationer over 50 mg/l, ved 5 % blev der målt nitratkoncentrationer på mellem 40 og 50 mg/l, og ved 73 % af målestationerne blev der målt middel nitratkoncentrationer under 25 mg/l.
Af dataene fremgik også, at der for perioden 2016-2019 ved ca.
99 % af målestationerne for overfladevand i Nederlandene blev målt middel nitratkoncentrationer under 50 mg/l, og at der ved 96 % af disse målestationer blev målt middel nitratkoncentrationer under 25 mg/l.
Ikke desto mindre var 58 % af ferskvandsområderne eutrofe i indberetningsperioden 2016-2019, og 10 % kunne blive eutrofe, hvis der ikke blev truffet foranstaltninger.
(10)
Disse data, som offentliggjort i rapporten i henhold til artikel 10 i direktiv 91/676/EØF (8), viste også væsentlige udsving mellem de nederlandske provinser og viste, at hotspots for forurening med nitratkoncentrationer i grundvandet og eutrofiering findes i en række af dem.
I Limburg viste 36 % af grundvandsovervågningsstationerne middel nitratkoncentrationer over 50 mg/l, og 22 % viste nedadgående udvikling, mens 74 % af overfladevan­ dområderne var eutrofe, og 16 % var i risiko for at blive eutrofe, hvis der ikke blev truffet foranstaltninger.
I NoordBrabant viste 26 % af grundvandsovervågningsstationerne middel nitratkoncentrationer over 50 mg/l, 20 % viste nedadgående udvikling, mens 68 % af overfladevandområderne var eutrofe, og 7 % var i risiko for at blive eutrofe, hvis der ikke blev truffet foranstaltninger.
I Zeeland viste 14 % af grundvandsovervågningsstationerne middel nitratkoncentrationer over 50 mg/l, og 47 % vist nedadgående udvikling, mens 80 % af overfladevandområderne var eutrofe, og 11 % var i risiko for at blive eutrofe, hvis der ikke blev truffet foranstaltninger.
I Zuid-Holland var 54 % af overfladevandområderne eutrofe, og 17 % var i risiko for at blive eutrofe, hvis der ikke blev truffet foranstaltninger.
I Noord-Holland var 61 % af overfladevandområderne eutrofe, og 19 % var i risiko for at blive eutrofe, hvis der ikke blev truffet foranstaltninger.
I Utrecht viste 24 % af grundvandsovervågningsstationerne nedadgående udvikling i nitratkoncentrationer, mens 43 % af overfladevandområderne var eutrofe, og 10 % var i risiko for at blive eutrofe, hvis der ikke blev truffet foranstaltninger.
I Gelderland viste 10 % af grundvandsovervåg­ ningsstationerne middel nitratkoncentrationer over 50 mg/l, og 15 % viste nedadgående udvikling.
I Overijssel viste 18 % af grundvandsovervågningsstationerne middel nitratkoncentrationer over 50 mg/l, og 19 % vist nedadgående udvikling, mens 67 % af overfladevandområderne var eutrofe, og 4 % var i risiko for at blive eutrofe, hvis der ikke blev truffet foranstaltninger.
I Zeeland viste 15 % af grundvandsovervågningsstationerne middel nitratkoncen­ trationer over 50 mg/l, mens 65 % af overfladevandområderne var eutrofe, og 9 % var i risiko for at blive eutrofe, hvis der ikke blev truffet foranstaltninger.
I Friesland viste 23 % grundvandsovervågningsstationerne nedadgående udvikling i nitratkoncentrationerne, mens 85 % af overfladevandområderne var eutrofe.
I Groningen var 52 % af overfladevandområderne eutrofe, og 11 % var i risiko for at blive eutrofe, hvis der ikke blev truffet foranstaltninger.
I Flevoland var 33 % af overfladevandområderne eutrofe.
(5) Kommissionens gennemførelsesafgørelse (EU) 2018/820 af 31. maj 2018 om indrømmelse af en undtagelse på anmodning af Nederlandene i henhold til Rådets direktiv 91/676/EØF om beskyttelse af vand mod forurening forårsaget af nitrater, der stammer fra landbruget (EUT L 137 af 4.6.2018, s. 27).
(6) Kommissionens gennemførelsesafgørelse (EU) 2020/1073 af 17. juli 2020 om indrømmelse af en undtagelse på anmodning af Nederlandene i henhold til Rådets direktiv 91/676/EØF om beskyttelse af vand mod forurening forårsaget af nitrater, der stammer fra landbruget (EUT L 234 af 21.7.2020, s. 20).
(7) COM(2021) 1000 og SWD(2021) 1001 og 28.
(8) COM(2021) 1000 og SWD(2021) 1001 og 28.